Kui võrrelda, mis toimus aastal 2007, kui esindus avati Shanghais ja mida oleme suutnud teha käesoleval aastal, siis vahe on nagu öö ja päev. Kahe käe sõrmedest piisab, et loetleda kokku esimesel aastal teenindatud Eesti firmade  koguarv. Ainuüksi sel aastal oleme osutanud abi üle 40 Eesti ettevõttele. Valdavalt on tegemist siiski olnud firmadega, kes impordivad või planeerivad importida Hiinast, samas kasvanud on nende arv, kes soovivad Hiina turule eksportida või koguni luua siin tootmisettevõte või osutada siin erinevaid teenuseid. Tänu Hiina väga kiirele arengule avarduvad üha enam võimalused eksportida sellesse riiki. Hiinat ei saa enam käsitleda kui üksnes odava tööjõuga riiki.